સેન્ટ્રલ સ્ટેટસ્ટીક ઓફિસ દ્વારા ર૦૧૮માં કૃષિ ક્ષેત્રનો વિકાસ દર ઘટીને ર.૧ ટકા રહે તેવુ અનુમાન છે. રવિ પાકના ઉત્પાદનમાં ઘટાડાની શકયતા છે અને ખરીફ પાક ૩ ટકા ઘટવાને કારણે કૃષિ ક્ષેત્રના દેખાવ ઉપર અસર પડે તેવી શકયતા છે. સુત્રો કહે છે કે જીએસટી પરિષદ કેટલીક ચીજો પર દરો ઘટાડવા વિચાર કરી શકે છે જેમાં કૃષિ ઉપકરણ અને કૃષિ ક્ષેત્ર સાથે સંબંધિત ચીજો હોય શકે છે. નવેમ્બરમાં આવક ઘટતા સરકાર દરોમાં ઘટાડાને લઇને વધુ સતર્કતા રાખી રહી છે. સામાન્ય ચૂંટણી પહેલા અંતિમ પુર્ણ બજેટમાં સરકાર ગ્રામીણ, કૃષિ અને નાના એકમોને પ્રોત્સાહન આપવાના પગલાઓ જાહેર કરી શકે છે.